ഐപിഎല്: പഞ്ചാബിന് അഞ്ചു റണ്സ് വിജയം ഷാര്ജ: ഐപിഎല്ലിലെ പോയിന്റ് ടേബിളില് പിന്നിലുള്ള പഞ്ചാബ് കിംഗ്സും സണ്റൈസേഴ്സ് ഹൈദരാബാദും തമ്മിലുള്ള പോരാട്ടത്തില് ജയം പഞ്ചാബിന്. ഹൈദരാബാദ് പേസര് ജേസണ് ഹോള്ഡര് നാല് ഓവറില് 19 റണ്സ് വഴങ്ങി മൂന്ന് വിക്കറ്റ് ഹോള്ഡര് സ്വന്തമാക്കിയപ്പോള് പഞ്ചാബിന്റെ ഇന്നിംഗ്സ് 20 ഓവറില് ഏഴ് വിക്കറ്റ് നഷ്ടത്തില് 125ല് അവസാനിച്ചു. എന്നാല്, നാല് ഓവറില് 24 റണ്സ് വഴങ്ങി മൂന്ന് വിക്കറ്റ് വീഴ്ത്തിയ രവി ബിഷ്നോയിയുടെ നേതൃത്വത്തില് പഞ്ചാബ് നടത്തിയ ബൗളിംഗ് ആക്രമണത്തില് ഹൈദരാബാദ് കടപുഴകി. 20 ഓവറില് ഏഴ് വിക്കറ്റ് നഷ്ടത്തില് 120 റണ്സ് എടുക്കാനേ സണ്റൈസേഴ്സിനു സാധിച്ചുള്ളൂ.